TLI มอบโค้ดส่วนลดลูกค้า-ตัวแทน ผ่านแอปฯ “ไทยประกันชีวิต”
TLI จัดแคมเปญ “Agent Referral Code” มอบโบนัสแพ็คคู่ ลูกค้า-ตัวแทน มูลค่า 100 บาท ผ่านแอปพลิเคชัน ไทยประกันชีวิต 
TLI จัดแคมเปญ “Agent Referral Code” มอบสิทธิพิเศษ สำหรับลูกค้าที่ใช้งานผ่าน “แอปพลิเคชัน ไทยประกันชีวิต”
7 พ.ย. 2565

บริษัท ไทยประกันชีวิต จำกัด (มหาชน) หรือ TLI จัดแคมเปญ “Agent Referral Code” มอบโบนัสแพ็คคู่ สำหรับลูกค้าไทยประกันชีวิตที่ดาวน์โหลดแอปพลิเคชัน ไทยประกันชีวิต และลงทะเบียนเข้าใช้งานเป็นครั้งแรก พร้อมกรอกรหัสตัวแทนฯ ที่แนะนำการใช้งานแอปพลิเคชัน รับฟรีโค้ดส่วนลดจากบิ๊กซี มูลค่า 100 บาท และสำหรับตัวแทนฯ เจ้าของรหัสจะได้รับโค้ดส่วนลดจาก Mc Donald’s มูลค่า 100 บาท สามารถรับสิทธิ์ได้ตั้งแต่วันที่ 7 พ.ย. 65 – 31 ม.ค. 66 หรือจนกว่าสิทธิ์จะครบตามจำนวนที่กำหนด โดยลูกค้าสามารถดาวน์โหลดแอปพลิเคชัน ไทยประกันชีวิตได้ฟรีทั้งระบบ IOS และ Android
สำหรับ แอปพลิเคชัน ไทยประกันชีวิต พัฒนาขึ้นภายใต้แนวคิดเพื่อนคู่คิดที่เข้าใจทุกความต้องการ และเป็นทุกคำตอบของบริการด้านการประกันชีวิตสำหรับลูกค้า อาทิ การตรวจสอบข้อมูลกรมธรรม์และรายละเอียดความคุ้มครอง, การเปลี่ยนแปลงข้อมูลตามกรมธรรม์, การชำระเบี้ยฯ ผ่านบัตรเครดิตหรือ Mobile Banking, การยื่นเคลมค่าชดเชยรายได้ และตรวจสอบประวัติการเคลมสินไหม, บริการรับเงินคืนระหว่างสัญญาผ่านบัญชีพร้อมเพย์หรือบัญชีธนาคาร, บริการข้อมูลกองทุนรวมภายใต้แบบประกันยูนิตลิงค์, การยื่นใช้สิทธิลดหย่อนภาษี และบริการไทยประกันชีวิตฮอตไลน์
นอกจากนี้ แอปพลิเคชัน ไทยประกันชีวิต ยังสามารถใช้ดาวน์โหลดเอกสารต่างๆ อาทิ หนังสือรับรองการชำระเบี้ยประกันภัย และบริการอื่นๆ อีกมากมาย โดยผู้ใช้บริการสามารถดาวน์โหลดแอปพลิเคชัน ไทยประกันชีวิต เพื่อเข้าถึงข้อมูลกรมธรรม์ และทำธุรกรรมด้านประกันชีวิตได้ด้วยตนเอง ผ่านลิงก์ https://bit.ly/3OJdVaR หรือดูรายละเอียดเพิ่มเติมได้ผ่านเว็บไซต์ www.thailife.com หรือสอบถามข้อมูลเพิ่มเติมได้ที่โทร. 1124